alexandrainst/scandi-wiki huggingface dataset:
Ben Keith

Bennett Keith Schaeufele (født 6. mars 1937 i Fort Riley i Kansas i USA, død 26. juli 2010 i La Honda i California), mest kjent under artistnavnet Ben Keith var en amerikansk musiker og plateprodusent. Han er særlig kjent gjennom sitt samarbeid med Neil Young gjennom flere tiår, mest som pedal steelgitar-spiller.

Liv og virke

Bakgrunn 
Ben Keith var født i Fort Riley i Kansas, men flyttet senere til Bowling Green i Kentucky.

Musiker
Han flyttet senere til Nashville hvor han arbeidet som studiomusiker. Keiths først store innspilling i Nashville var i 1961 med Patsy Clines 1961 hit I Fall to Pieces. Han var ettertraktet som gitarist; hans yndlingsinstrument var hawaiigitar (lap steel guitar).

Samarbeidet med Neil Young ble innledet i 1971 med Harvest, et samarbeidet skulle vare i nesten 40 år. I denne tiden deltok Keith på en rekke Neil Young-album og på turneer. Neil Young har omtalt ham som «sin bror».

Han er særlig kjent gjennom sitt samarbeid med Neil Young, både som musiker, og da særlig på pedal steelgitar, men også som medprodusent av flere av Youngs album. Keith var fast i countrymiljøet i Nashville i 1950- og 1960-åra, før han arbeidet med mange rock-, country og popartister som produsent og multiinstrumentalist i over fire tiår. 

I tillegg til Young har Keith arbeidet med Terry Reid, Todd Rundgren, Lonnie Mack, The Band, Blue, David Crosby, Graham Nash, Paul Butterfield, J. J. Cale, Linda Ronstadt, Warren Zevon, Ian & Sylvia, Emmylou Harris, Willie Nelson, Waylon Jennings, Anne Murray og Ringo Starr. Han produserte debutalbumet Pieces of You med Jewel, og har også arbeidet som soloartist. Han turnerte med Crosby, Stills Nash & Young på deres Freedom of Speech-turne i 2006. 

Keith døde av blodpropp i lungen da han var hjemme hos Young i Nord-California den 26. juli 2010, bare seks uker etter at han hadde spilt blant annet på Norwegian Wood i Oslo.

Diskografi

Solo 
 To a Wild Rose (En Point, 1984)
 Seven Gates: A Christmas Album by Ben Keith and Friends (1994)

Med Neil Young 
 1972 : Harvest
 1972 : Journey Through the Past
 1973 : Time Fades Away
 1974 : On the Beach
 1975 : Tonight's the Night
 1977 : American Stars 'N Bars
 1978 : Comes a Time
 1980 : Hawks & Doves
 1985 : Old Ways
 1988 : This Note's for You
 1989 : Freedom
 1992 : Harvest Moon
 1993 : Unplugged
 2000 : Silver & Gold
 2000 : Road Rock Vol. 1
 2005 : Prairie Wind
 2007 : Chrome Dreams II
 2009 : Fork in the Road

Referanser

Eksterne lenker 
 Minneomtale på Neil Youngs nettsider

Gitarister fra USA
Plateprodusenter fra USA
Keyboardister fra USA
Personer fra Nashville
Personer fra Warren County i Kentucky
Multiinstrumentalister
Neil Young-musikere
Fødsler i 1937
Dødsfall i 2010
Poledance

«Poledance» (fra engelsk: «påle»/«stolpe» + «dans») er  en form for scenekunst, som er en kombinasjon av dans og  turn. I sammenheng med en fastmontert vertikal svingstang, utøves dans og turn.

Mesterskap for amatører og profesjonelle utøvere finnes i flere nasjoner. Tina Hagberg vant første norske mesterskap i "Pole Sport" i Lillestrøm 2014. 

Det finnes treningsstudioer som har stolper til poledance som også blir benyttet av mosjonister. Stolpene som også brukes i «polefitness» blir tidvis benevnt som «strippestang», selv i tilfeller hvor det ikke påpekes en eventuell sammenheng mellom stripping og «polefitness».

Navn
«Stolpedans» har blitt brukt av NRK i 2012.

«Strippedans» har blitt brukt som et synonym (av Dagbladet) i 2011, for å beskrive en 
«poledance» der stripping ikke var involvert.

Referanser

Dans
Engelske ord og uttrykk
Horatio Hornblower

Horatio Hornblower er en fiktiv offiser i det britiske Royal Navy som er hovedpersonen i en serie romaner av forfatteren C. S. Forester. Hornblower ble senere beskrevet i en rekke filmer og TV-programmer. 

Den opprinnelige fortellingen om Horatio Hornblower begynte i 1937 med romanen The Happy Return (i USA het den Beat to Quarters) og omhandlet en kaptein i den britiske marinen på et hemmelig oppdrag til Mellom-Amerika, men senere historier skulle fylle ut de tidligere årene og beskrev en kadett som ofte var sjøsyk. Under Napoleonskrigene ble Hornblower forfremmet på grunn av hans dyktighet og dristighet, til tross for hans fattigdom og mangel på innflytelsesrike venner, som det var vanlig at høyere britiske offiserer hadde på denne tiden. 

Hornblower skal ha blitt adlet med Knight Grand Cross of Order of the Bath, og han fikk tittelen baron. Hornblower er tonedøv, og han mente at musikk er uforståelig og irriterende. I et tilfelle var han ikke i stand til å gjenkjenne den britiske nasjonalsangen. Som løytnant tjente Hornblower under den fiktive kaptein Sawyer, som lider av paranoid schizofreni, på en tur til Karibia. Hornblower blir forfremmet flere ganger og han får etter hvert grad som admiral.

Fiktive personer
Litterære figurer
Fiktive militærpersoner
Rayo Vallecano

Rayo Vallecano er et spansk fotballag fra bydelen Vallecas i Madrid som spiller i Primera División sesongen 2021-22.

Spillerstall
Oppdatert 25. oktober 2022.

Utlånte spillere

Referanser

Eksterne lenker 
 

Fotballag i Spania
Sport i Madrid
Fotballag etablert i 1924
Vinje Idrettslag

Vinje Idrettslag (stiftet 1895) er et idrettslag fra Vinje i Telemark som driver fotball, skiidrett og volleyball.

Fotball
Klubbens seniorlag i fotballag spiller per 2011 i 4. divisjon.

Tabell

Divisjonsutvikling

Eksterne lenker
 

Idrettslag i Telemark
Idrettslag etablert i 1895
Fotballag i Telemark
Fotballag etablert i 1895
Sport i Vinje
Idrissa Sanou

Idrissa Sanou (født 12. juni 1977) er en burkinsk friidrettsutøver, som konkurrerer i sprintløp. Han representerte Burkina Faso under Sommer-OL 2008, der han ble utslått i de innledende rundene.

Referanser

Eksterne lenker 
 

Burkinske sprintere
Deltakere for Burkina Faso under Sommer-OL 2004
Friidrettsutøvere under Sommer-OL 2004
Deltakere for Burkina Faso under Sommer-OL 2008
Friidrettsutøvere under Sommer-OL 2008
Personer etter føde- eller oppvekststed i Burkina Faso
Shaune Fraser

Shaune David Fraser (født 29. mars 1988) er en caymansk svømmer, som spesialiserer seg i disiplinen fristil.

Fraser har ingen større internasjonale resultater, og fikk sin olympiske debut da han representerte Caymanøyene under Sommer-OL 2008, der han ble slått ut i de innledende heatene. Hans lillebror er svømmeren Brett Fraser.

Han vant sølv 200 og bronse på 100 meter fri under de Panamerikanske leker 2011 i Guadalajara i Mexico.

Eksterne lenker 
 

Caymanske svømmere
Deltakere for Caymanøyene under Sommer-OL 2004
Svømmere under Sommer-OL 2004
Deltakere for Caymanøyene under Sommer-OL 2008
Svømmere under Sommer-OL 2008
Deltakere for Caymanøyene under Sommer-OL 2012
Svømmere under Sommer-OL 2012
Deltakere for Caymanøyene under Panamerikanske leker 2011
Personer fra George Town
Maitha bint Mohammed bin Rashid Al Maktoum

Maitha bint Mohammed bin Rashid Al Maktoum (født 5. mars 1980) er en taekwondoutøver fra De forente arabiske emirater som konkurrerer i klasse 66 kilo. Hun representerte De forente arabiske emirater under Sommer-OL 2008 der hun ble slått ut i første runde.

Eksterne lenker 
 

Emiratarabiske taekwondoutøvere
Deltakere for De forente arabiske emirater under Sommer-OL 2008
Taekwondoutøvere under Sommer-OL 2008
Fødsler i 1980
Denisa Rosolová

Denisa Ščerbová-Rosolová (født 21. august 1986 i Karviná, Tsjekkoslovakia) er en tsjekkisk friidrettsutøver. Hun konkurrer i sjukamp og har der sin beste øvelse i lengdehopp.

Hennes bestenotering er 6,68 m i lengde (juli 2004 i Grosseto) og 5828 poeng i sjukamp (juli 2006 in Tábor). Hun har siden 2001 representert klubben AK SSK Vítkovice i Ostrava. Hennes trener er Aleš Duda.

Referanser

Eksterne lenker 
 

Tsjekkiske sprintere
Tsjekkiske lengdehoppere
Tsjekkiske mangekjempere
Deltakere for Tsjekkia under Sommer-OL 2004
Friidrettsutøvere under Sommer-OL 2004
Deltakere for Tsjekkia under Sommer-OL 2008
Friidrettsutøvere under Sommer-OL 2008
Deltakere for Tsjekkia under Sommer-OL 2012
Friidrettsutøvere under Sommer-OL 2012
Deltakere for Tsjekkia under Sommer-OL 2016
Friidrettsutøvere under Sommer-OL 2016
Deltakere for Tsjekkia under VM i friidrett 2015
Deltakere for Tsjekkia under VM i friidrett 2017
Personer fra Karviná
Deltakere for Tsjekkia under VM i friidrett innendørs 2010
Årstad Idrettslag

Årstad Idrettslag eller Aarstad Idrætslag som det het ved stiftelsen 8. november 1918 er et idrettslag fra bydelen Årstad i Bergen, som blant annet driver med fotball, håndball og orientering.

Stiftelsen
Idrettslaget ble stiftet i 1918 etter flere forsøk på å starte et idrettslag innen Årstad-distriktet. Den første tiden hadde idrettslaget friidrett og fotball på programmet og ble tatt opp i Bergens Fotballkrets i 1921. Ny-Solheim Idrettslag (stiftet 23. februar 1925) gikk inn i Årstad IL i 1936.

Fotball 
Hjemmebane for Årstad IL er Rautjern, som består av klubbhus og bane.

Norgesserien
Klubben var med i første sesong av Norgesserien i 1937–38 og endte på fjerdeplass i Distrikt VI. Den påfølgende sesongen endte klubben nest sist, men unngikk nedrykk og endte på samme plass året etter. Da Norgesserien ble gjenopptatt etter den andre verdenskrig, hadde Årstad fortsatt plass i Distrikt VI og endte 1947–48-sesongen på en tredjeplass. Det holdt dessverre ikke til plass i den nye Hovedserien, hvor Brann ble distriktets eneste representant.

Hovedserien
I 1951–52-sesongen var Årstad endelig tilbake i det øverste selskap og sikret plassen med en sjetteplass. Men oppholdet ble kortvarig og klubben endte helt sist sesongen etter. Klubben prøvde seg på nytt i både 1956–57- og 1958–59-sesongen, men begge forsøkene endte med direkte nedrykk.

2. divisjon
Etter overgangen til nytt divisjonsystem i 1963, begynte Årstad å klatre igjen. Klubben rykket opp til 2. divisjon, og endte på femteplass i 1964-sesongen. Men det endte som før med syvendeplass og nedrykk sesongen etter.

Håndball
Klubbens håndballag for kvinner spiller i 2. divisjon sesongen 2013/14. De spiller hjemmekampene i Haukelandshallen.

Kjente utøvere
Thomas Tennebø, fotball

Referanser

Eksterne lenker 
 
 Årstad IL på Norges Fotballforbunds nettsider

Idrettslag i Bergen
Idrettslag etablert i 1918
Fotballag i Bergen
Fotballag etablert i 1918
Håndballag i Norge
Årstad
Sachsen-Römhild

Hertugdømmet Sachsen-Römhild, eller bare Sachsen-Römhild, var en historisk stat og et såkalt ernestinsk hertugdømme  regjert av huset Wettin innenfor den nåværende tyske delstaten Thüringen. Hertugdømmet ble opprettet i 1680 ved oppdelingen av  Sachsen-Gotha. Hertugdømmet ble oppløst etter at den barnløse Henrik, hertug av Saxen-Römhild, døde i 1710.

De ernestinske hertugdømmer
Historiske stater
Stater og territorier etablert i 1680
Stater og territorier opphørt i 1710
Stater og territorier opphørt i 1707
Sachsen-Eisenberg

Hertugdømmet Eisenberg, eller bare Sachsen-Eisenberg, var en historisk stat og et såkalt ernestinsk hertugdømme regjert av huset Wettin innenfor den nåværende tyske delstaten Thüringen. Hertugdømmet ble opprettet i 1680 ved oppdelingen av  Sachsen-Gotha. Etter at den barnløse Christian, hertug av Sachsen-Eisenberg, døde i 1707.

De ernestinske hertugdømmer
Historiske stater
Stater og territorier etablert i 1680
Stater og territorier opphørt i 1707
Sachsen-Jena

Hertugdømmet Jena, eller bare Sachsen-Jena, var en historisk stat og et såkalt ernestinsk hertugdømme  regjert av huset Wettin innenfor den nåværende tyske delstaten Thüringen. Hertugdømmet ble opprettet i 1672 for Bernhard II, hertug av Sachsen-Jena.  Etter at den barnløse Johann Wilhelm, hertug av Sachsen-Jena døde i 1690, ble hertugdømmet gjenforent med Sachsen-Weimar.

De ernestinske hertugdømmer
Historiske stater
Stater og territorier etablert i 1672
Stater og territorier opphørt i 1690
Sachsen-Coburg-Eisenach

Hertugdømmet Sachsen-Coburg-Eisenach, eller bare Sachsen-Coburg-Eisenach, var en historisk stat og et såkalt ernestinsk hertugdømme innenfor det tysk-romerske rike. Hertugdømmet ble regjert av huset Wettin og var lokalisert innenfor de nåværende tyske delstatene Bayern og Thüringen. Hertugdømmet ble opprettet i 1572 under delingen i Erfurt. Hertugdømmet ble i 1596 fordelt mellom Sachsen-Weimar og Sachsen-Altenburg.

De ernestinske hertugdømmer
Historiske stater
Stater og territorier etablert i 1572
Opphør i 1596
Sachsen-Marksuhl

Hertugdømmet Sachsen-Marksuhl, eller bare Sachsen-Marksuhl, var en historisk stat og et såkalt ernestinsk hertugdømme innenfor det tysk-romerske rike. Hertugdømmet ble regjert av huset Wettin og var lokalisert innenfor den nåværende tyske delstaten Thüringen. Hertugdømmet ble opprettet i 1662 for Johann Georg I av Sachsen-Eisenach. Hertugdømmet ble gjenforent med Sachsen-Eisenach i 1671.

De ernestinske hertugdømmer
Historiske stater
Stater og territorier etablert i 1662
Stater og territorier opphørt i 1671
Anhalt-Köthen

Anhalt-Köthen, var en historisk stat som fra 1396 til 1857 eksisterte innenfor området av den tyske delstaten Sachsen-Anhalt. 

Anhalt-Köthen ble opprettet i 1396, da fyrstedømmet Anhalt-Zerbst ble delt i de to statene Anhalt-Köthen og Anhalt-Dessau. I 1552 ble var Anhalt-Köthen igjen en del av Anhalt-Dessau.
I 1603 ble Anhalt-Köthen gjenopprettet, gjennom den andre delingen av Anhalt-Zerbst. Ved bortgangen til Augustus Louis, Prins av Anhalt-Köthen I 1774 ble fyrstedømmet delt, og den nye staten Anhalt-Pless ble dannet.
Fra 1396 til 1806 var Anhalt-Köthen et fyrstedømme. I 1806 ble det opphøyd til hertugdømme. Med bortgangen til hertug Henrik i 1847, døde hertuglinjen ut, og hertugdømmet ble arvet av Anhalt-Dessau.

Referanser 

Historiske stater
Stater og territorier etablert i 1396
Stater og territorier opphørt i 1847
Stater og territorier etablert i 1863
Opphør i 1847
Anhalt-Dessau

Anhalt-Dessau, var et fyrstedømme og senere et hertugdømme i det sentrale Tyskland i et område som i dag er en del av delstaten Sachsen-Anhalt. Anhalt-Dessau ble opprettet i 1396, da fyrstedømmet Anhalt-Zerbst ble delt i de to statene Anhalt-Köthen og Anhalt-Dessau. Hovedstaden var Dessau.

I 1544 ble fyrstedømmet delt på nytt, da Anhalt-Plötzkau ble opprettet. Fra 1561 var Anhalt Dessau og Anhalt-Köthen igjen under fyrstene av Anhalt-Zerbst. Og i 1603 ble Anhalt-Zerbst igjen delt i de to statene.

Fra 1396 til 1806 var Anhalt-Dessau et fyrstedømme. I 1806 ble det opphøyd til hertugdømme. Med bortgangen til den siste hertugen i 1863, ble området innlemmet i det nye hertugdømmet Anhalt.

Fyrster av Anhalt-Dessau 1396-1561  
 Sigismund I 1396–1405
 Waldemar V 1405–1417
 Sigismund II 1405–1448
 Albert VI 1405–1448
 Georg I 1405–1471
 Ernest I 1471–1516
 Georg II 1471–1509
 Sigismund III 1471–1487
 Rudolph IV 1471–1510
 John V 1516–1544
 Georg III 1516–1544
 Joachim I 1516–1561
Til fyrstedømmet Anhalt-Zerbst 1561.

Fyrster av Anhalt-Dessau 1603-1807 
 Johan Georg I 1603–1618
 Johan Casimir 1618–1660
 Johan Georg II 1660–1693
 Leopold I 1693–1747
 Leopold II 1747–1751
 Leopold III 1751–1807
 Prins Dietrich Regent 1751-1758
Opphøyet til hertugdømme 1807.

Hertuger av Anhalt-Dessau 1807-1863 
 Leopold III 1751–1817
 Leopold IV 1817–1863
Fikk navnet hertugdømmet Anhalt i 1863.

Eksterne lenker 
 
 Regnal chronology

Historiske stater og riker i Europa
Stater og territorier etablert i 1396
Stater og territorier opphørt i 1863
Opphør i 1561
Stater og territorier etablert i 1603
Stater og territorier opphørt i 1853
Tysklands historie
Béranger Bosse

Béranger Bosse (født 9. mars 1985) er en friidrettsutøver fra Den sentralafrikanske republikk, som konkurrerer i sprintløp. Han representerte Den sentralafrikanske republikk under Sommer-OL 2008, der han ble utslått i de innledende rundene. Han representerte igjen landet sitt under VM i friidrett 2015 i Beijing, der han ble slått ut i de innledende rundene på 100 meter.

Referanser

Eksterne lenker 
 

Sentralafrikanske sprintere
Deltakere for Den sentralafrikanske republikk under Sommer-OL 2008
Friidrettsutøvere under Sommer-OL 2008
Deltakere for Den sentralafrikanske republikk under Sommer-OL 2012
Friidrettsutøvere under Sommer-OL 2012
Deltakere under VM i friidrett 2015
Niko Verekauta

Niko Verekauta (født 16. februar 1987) er en fijiansk friidrettsutøver, som konkurrerer i sprintløp. Han representerte Fiji under Sommer-OL 2008, der han ble utslått i de innledende rundene.

Eksterne lenker 
 

Fijianske sprintere
Deltakere for Fiji under Sommer-OL 2008
Friidrettsutøvere under Sommer-OL 2008
Fødsler i 1987
Sisilia Nasiga

Sisilia Nasiga (født 16. desember 1979) er en fijiansk judoka som konkurrerer i klasse 70 kilo. Hun representerte Fiji under Sommer-OL 2008, der hun røk ut i første runde.

Eksterne lenker 
 

Fijianske judoka
Deltakere for Fiji under Sommer-OL 2004
Judoka under Sommer-OL 2004
Deltakere for Fiji under Sommer-OL 2008
Judoka under Sommer-OL 2008
Fødsler i 1979
Han Shizhong

Hán Shìzhōng (tradisjonell kinesisk: :韓世忠; forenklet kinesisk: 韩世忠 ; hanyu pinyin: Hán Shìzhōng; født 1089, død 1151) var en kinesisk general fra det sene Nordlige Sòng- og det tidlige Sørlige Song-dynastiet.

Han dedikerte hele sitt liv til å tjene dynastiet, og skal ha utført en rekke legendariske bedrifter. Det ble sagt at han hadde arr over hele kroppen, og at da han pensjonerte seg hadde han til sammen bare fire fingre igjen. Hán utmerket seg i serien av kriger mot det jursjenske Jin-dynastiet, og han ble beryktet for å vinne slag også i situasjoner hvor fienden hadde mange flere soldater. Han skal selv ha vært en stor kriger, og på grunn av hans ferdighet i kamp sa Yuan Tan at Hán Shìzhōng tilsvarte 10.000 soldater.

Han var også en kjent militær oppfinner, og hans oppfinnelser inkluderte diverse forbedrede buer, en slags ringbrynjerustning, hindre for hester og målskiven for bueskyttere.

Hans kone Liang Hongyu var også en dyktig offiser.

Referanser 

Song-dynastiets historie
Personer fra Shanxi
Kinesiske offiserer
Kinesiske oppfinnere
Bolstadtunnelen (E16)

Denne artikkelen er om Bolstadtunnelen i Hordaland. For informasjon om Bolstadtunnelen i Vestfold, se Bolstadtunnelen (E18).

Bolstadtunnelen er en 387 meter lang veitunnel på  i Voss kommune i Vestland. Tunnelen åpnet i 1991.

I august 2019 gikk det jord- og steinras på begge sider av Bolstadtunnelen slik at 16 kjøretøy ble sperret inne i nær 12 timer mens veien var stengt. I alt 19 personer ble innestengt mellom de to rasene inne i tunnelen. Omkjøringsmuligheten på fylkesvei 314 (nå fv5400) gjennom Bergsdalen ble også stengt av ras.

Se også 
Veitunneler i Norge
Undersjøiske veitunneler i Norge

Referanser

Tunneler på E16
Veitunneler i Vestland
Veier i Voss
Tunneler åpnet i 1991
KNM «Otra»

Må ikke forveksles med den eldre KNM «Otra» (1939)

KNM «Otra» er den andre minesveiperen av Alta-klassen. Fartøyet ble satt inn i tjeneste i 1996. Skipet er oppkalt etter elven Otra, som er den største elven på Sørlandet.

KNM «Otra» er i likhet med de øvrige fartøyer i Alta-klassen og Oksøy-klassen et såkalt Surface Effect Ship. Det samme prinsippet er brukt i konstruksjonen av Sjøforsvarets nye Skjold-klasse kystkorvetter. Skroget er formet som et katamaranskrog, men mellom skrogene er der montert fleksible skjørt. Mellom skjørtene blir der pumpet inn luft, som sørger for overtrykk, slik at skipet vil heve seg over sjøen mer enn oppdriften skulle tilsi. Dette fører til lav motstand fra sjøen, og dermed høyere hastighet. Dette medfører at fartøyene i Alta-klassen og Oksøy-klassen er noen av verdens raskeste minerydderfartøyer.

KNM «Otra» er per i dag en del av 1. Minerydderskvadron, stasjonert ved Haakonsvern Orlogsstasjon utenfor Bergen. Primæroppgaven hennes er å rydde sjøminer ved hjelp av sonar og sofistikert sveipeutstyr. Skipet kan både sveipe forankrede kontaktminer og miner som er satt til å gå av på akustikk (støy fra fartøy) og magnetisme (magnetfeltet et fartøy representerer), samtidig som det glassfiberskroget minimerer risikoen for at skipet setter av magnetisk miner.

Grunnstøting
Kvelden 31. januar 2017 grunnstøtte skipet i fjæresteinene ved inngangen til Skomakerleia ved Saltskår lykt i Sogn. 
Minesveiperen holdt en fart på 18 knop under hendelsen, og grunnstøtingen førte til blåmerker og skrubbsår blant mannskapet, samt et sting i hodet som måtte syes.

Det var under øvelse for kandidater til skipssjefskurset at grunnstøtingen skjedde, og seilte derfor periodevis både med og uten radar, og med og uten GPS. Dette er et krav til navigatørene ombord.

Skipet gikk for egen maskin til Haakonsvern, der det ble lagt i tørrdokk for reparasjon.

En undersøkelseskommisjon er satt ned av Sjøforsvaret for å kartlegge årsaker, rapporten er forventet ferdig til sommeren.

Referanser 

Norske minekrigsfartøyer
Skip fra 1996
1996 i Norge
Skip bygget i Norge
Artikler i sjøfart-prosjektet
Mistral (missil)

Mistral er et infrarødt målsøkende luftvernmissil laget av det multinasjonale europeiske selskapet MBDA (tidligere av Matra BAe Dynamics). Det er basert på det franske SATCP (Sol-Air À Très Courte Portée). Utviklingen begynte i 1974. Den første versjonen kom i 1988, og den andre i 1997.

Mistral finnes både i bærbar variant (MANPADS) og til bruk fra utskytningsplattformer for kjøretøy, skip og helikoptre (slik som Aérospatiale Gazelle, Denel Rooivalk eller Eurocopter Tiger).

Norske forhold
Missilet har vært i bruk for Norge på flere typer fartøy for Sjøforsvaret. SIMBAD (fastmontert modul på skip) og MANPADs har vært brukt på MTB Hauk-klassen. SIMBAD har også vært brukt på minerydderne Oksøy-klassen og Alta-klassen, og MANPADs har vært brukt på kystkorvetter i Skjold-klassen.

I april 2022 ble det kjent at Norge hadde donert Mistral-luftvernsystem til Ukraina.

Brukere

Se også 
 FIM-92 Stinger
 Starstreak
 9K38 Igla

Referanser

Eksterne lenker 
 

Luftvernmissiler
Missiler brukt av Norges forsvar
Wolfgang Altenburg

Wolfgang Altenburg (født 24. juni 1928 i Schneidemühl, Grenzmark Posen-Westpreußen) er en pensjonert tysk general.

Liv og virke 
Altenburg ble født i Schneidemühl, Grenzmark Posen-Westpreußen (dagens Pila i Polen) og ble mot slutten av andre verdenskrig skrevet ut som Marinehelfer («marinehjelper») i 1944 og tjenestegjorde på Helgoland. Etter å ha blitt løslatt fra britisk krigsfangenskap etter krigen fullførte han hotellfaglig utdannelse og ble frivillig i Bundeswehr i 1956 i artilleriet.

Han fikk opplæring i generalstabsarbeid ved Führungsakademie der Bundeswehr i Hamburg i årene 1962-1964. han ble nestsjef ved den kjernefysiske planleggingen ved SHAPE i 1971. I 1973 vendte han tilbake til Tyskland som oberst, først ved forsvarsdepartementet, og deretter som sjef for en panseravdeling ved Hamburg.

Altenburg tjenestegjorde som generalinspektør for Bundeswehr, fra 1983 til 1986, og ble deretter formann for NATOs militærkomité i Brussel mellom 1986 og 1989. Altenburg gikk av med pensjon i 1989 og han bosatte seg senere i Bremen. Altenburg er gift og har tre barn.

Utmerkelser 
 Storkorset av Republikken Italias fortjenstorden, 24. april 1986
 Stort fortjenstkors med stjerne av Forbundsrepublikken Tysklands fortjenstorden, 1987
 Storkors av den portugisiske Kristusordenen, 12. april 1989
 Stort fortjenstkors med stjerne og skulderbånd av Forbundsrepublikken Tysklands fortjenstorden, 19. juli 1989
 Offiser og kommandør av Legion of Merit
 Ærespresident i Clausewitz-selskapet, 2008

Referanser 

Tyske generaler
Forbundsrepublikken Tysklands fortjenstorden
Legion of Merit
Personer fra Piła fylke